মহরমে ছুটির দিন বদল রাজ্য সরকারের

কলকাতা: মহরমের ছুটির দিন বদল করল রাজ্য সরকার। বৃহস্পতিবার নবান্নে সাংবাদিক বৈঠকে, মহরমের ছুটির দিন বদলের কথা ঘোষণা করেছেন মুখ্যমন্ত্রী মমতা বন্দ্যোপাধ্যায়। পরিবর্তিত ছুটি আগামী ২০ অগস্ট শুক্রবার বলে জানিয়েছেন তিনি। মমতা বলেন,১৯ অগস্টের বদলে ২০ অগস্ট রাজ্যে পালিত হবে মহরম। ওইদিনই ছুটি।

আরও পড়ুন-শিশুদের মধ্যেই ইশ্বরকে খুঁজে পেয়ে চিকিৎসা করেন জনপ্রিয় ‘ঘন্টা ডাক্তার’

ইংরেজি ক্যালেন্ডারঅনুয়ায়ী, ২০২১ সালের ১৯ অগস্ট আশুরার (Ashura) শেষ দিন অর্থাৎ ইসলাম ধর্মমতে ওই দিনই দশই মহরম। কিন্তু, চলতি বছর তিথির হেরফেরে ২০ অগস্টে ইসলামের ‘শোকের দিন’ পালিত হবে। এই মর্মে বৃহস্পতিবার কেন্দ্রের তরফেও বিজ্ঞপ্তি জারি করা হয়েছে। এদিন মুখ্যমন্ত্রী মমতা বন্দ্যোপাধ্যায় বলেন, কেন্দ্রের বিজ্ঞপ্তি অনুযায়ী, আগামী ২০ তারিখ মহরম হবে। ওইদিন রাজ্যে ছুটি। এর আগে ১৯ তারিখ মহরমের জন্য ছুটি ধার্য করা হয়েছিল। তবে তা বদল হয়েছে। বিজ্ঞপ্তিও জারি হবে শিগগিরই।

আরও পড়ুন-বিনয় তামাঙের সঙ্গে তাঁর বৈঠক সম্পূর্ণ ‘অরাজনৈতিক’, দাবি গুরুঙের

ইসলাম ধর্মাবলম্বীদের কাছে শোকের শোকের মাস “মহরম”। কারবালার প্রান্তরে যুদ্ধের সময় হাসান ও হোসেনের বলিদানের শোক উদযাপন করেন শিয়ারা। সেই দিনটিকে স্মরণ করে ‘হায় হাসান’, ‘হায় হোসেন’ কাতর ধ্বনিতে মুখর হয়ে ওঠে বিশ্বের বিভিন্ন প্রান্ত। কিন্তু, করোনা কালে গত বছরের মতো এবছর জমায়েতে রাশ টানা হয়েছে। তাজিয়া তৈরি করে ছোট পরিসরে মহরম পালন করার নির্দেশ রয়েছে।